Љубавна песма, Р.М.Рилке

Прочитај Љубавну песму Рилкеа (87. Страна у Читанци)

У њој је опевана моћ љубавног осећања.

Каква је љубав у њој описана?

Она која човека узноси, али га и везује. То је љубав којој се тешко може одолети.

Расположење лирског субјекта се током песме мења у складу са исказаним осећањима.

Песма се гради на контрастним мотивима.

Лирски субјект има истовремено две потребе/жеље:

а) потребу за бегом од силне љубави и

б) жељу да вечно остане сједињен са својом драгом у хармоничној вези.

О томе говоре стихови:

а) рад бих да склоним је (своју душу) на које

заборављено место усред тмине,

у неки страни, туђ кут у ком

неће је твоје њијати дубине.

б) Ал ипак све што додирне нас двоје

ко потез гудала нас спаја...

Песма је испевана у облику монострофе (колико има строфа?)

Какви су први и други стих(по броју слогова) једанаестерац и десетерац

Последњи стих је петерац

Рима је испрекидана : *а б с а*

Препознај стилске фигуре:Како да душу спутам, да се твоје /не такне реторско питање

Две струне (...из двеју струна) метафора

кȏ потез гудала нас спаја поређење

на ком смо инструменту симбол

О, песмо кратка апострофа

Резиме

Прва три стиха говоре о

Опчињености вољеном особом и љубавном заносу.

У следећа четири стиха говори се о страху лирског субјекта од силне љубави која га је обузела. То га нагони да на помисао о бегу од тако снажног осећања које га свег испуњава , али истовремено и спутава.

У следећих шест стихова истиче се да је на ваги између ова два опречна стања душе лирског субјекта ипак претегнула љубав. Лирски субјект схвата да је његова душа испуњена само у сагласју са душом његове драге. Они су један инструмент са две струне које производе најмилозвучнију мелодију.

Поента песме „ слатка песма“ је симбол њихове узајамне љубави.

Песма сведочи да се Рајнел Марија Рилке (1875-1926) с правом сматра највећим лирским песником немачке књижевности.